Adatvédelmi nyilatkozat

Fogvatartottak és a próbaidőn vagy feltételes szabadlábon levő elítéltek COVID-19 tesztelés

**Az adatvédelmi nyilatkozat célja**

Jelen adatvédelmi nyilatkozat arról nyújt tájékoztatást, hogy milyen adatok megadását kérjük a Covid-19 tesztelési program keretében, miért kérjük ezeket az adatokat, hogyan biztosítjuk a személyes adatok védelmét, illetve mit tehet Ön abban az esetben, ha úgy gondolja, hogy ez nem megfelelően történik.

Ez a nyilatkozat az Igazságügyi Minisztérium (MoJ) és Őfelsége Börtön- és Pártfogó Felügyelői Szolgálata (HMPPS) által kezelt és feldolgozott adatokra vonatkozik a Covid tesztelési program keretében. Az Egészségügyi és Szociális Osztály (DHSC) adatkezelő, az Igazságügyi Minisztérium (MoJ) és Őfelsége Börtön- és Pártfogó Felügyelői Szolgálata (HMPPS) adatfeldolgozók.

**COVID 19 Tesztelési Program**

Őfelsége Börtön- és Pártfogó Felügyelői Szolgálata (HMPPS) az Egészségügyi és Szociális Osztállyal (DHSC), a Nemzeti Egészségügyi Szolgálattal (NHS) és a Közegészségügyi Intézettel (PHE) együttműködve valósítja meg a folyamatban lévő tesztelési programot.

**A tesztelési program önkéntes, így nem kötelező részt vennie**, de a részvétele segíthet a Börtön- és Pártfogó Felügyelői Szolgálatnak abban, hogy a börtönökben élők és dolgozók, a próbaidőn vagy feltételes szabadlábon levők, a pártfogói felügyelettel foglalkozók, és családjaik védelmét biztosítsa a vírus elterjedésének csökkentésével.

A tesztelési programban különböző típusú, önállóan elvégezhető teszteket alkalmaznak:

• **Laterális tesztcsík gyorsteszt (LFD)**- az eredmény 30 percen belül kimutatható.

• **PCR teszt-** Ezt laboratóriumba küldik és az eredmény pár napon belül elérhető

• **Más-** A későbbiekben más típusú tesztet is alkalmazhatunk az új technológiák fejlődésének eredményeként

Az összes teszten lesz egy egyedi azonosító szám, amihez hozzárendelik az Ön által megadott személyes adatokat.

Az Ön által megadott adatokat a tesztcsomagok regisztrálására használják a DHSC weboldalán a teszt feldolgozása érdekében. Az adatok segítségével hatékonyan kezelhetjük és ellenőrizhetjük a Covid-19 vírus terjedését a börtönökben, a pártfogó felügyelet épületeiben és az engedélyezett helyszíneken. Ez segít minket abban, hogy jobban megérthessük a Covid-19 előfordulását az egyes helyzetekben; hogy azonnali és hatékony intézkedéseket tegyünk szükség esetén, valamint, hogy megfelelő és célzott támogatást nyújtsunk a személyzetnek, fogvatartottaknak, lakosoknak és a szolgáltatás felhasználóinak.

Értesítjük az elmaradás okáról a látogatóját, ha a látogatás előtt végez el egy tesztet és az eredménye pozitív, melynek következtében a látogatás nem történhet meg.

**A közvetlenül Öntől kapott adatok**

Egy beleegyező nyilatkozatot kell aláírnia, ha úgy dönt, hogy szeretne részt venni. A folyamat egésze során a következő személyes adatokat kérhetik majd Öntől, ami jelentheti azt, hogy az összes alábbi adatot kérik vagy azok egy részét:

* • vezetéknév és keresztnév
* • születési idő
* • nem
* • etnikai hovatartozás
* • mobiltelefonszám (ha szükséges)
* • e-mail cím (ha szükséges)
* • lakcím, irányítószámmal együtt (ha szükséges)
* • NHS szám, ha ismert (angliai lakosok számára. A walesl lakosoktól egy eltérő típusú helyi azonosítót kérhetnek, amit a teszt regisztrálásakor határoznak meg)
* • a tünetek részletei és a jelentkezésük ideje

A COVID-19 teszt elvégzése után megkapjuk a tesztjét és feldolgozzuk azt (pozitív, negatív vagy nem értékelhető), hogy az eredményről, illetve a következő lépésekről értesíthessük Önt. Az eredményről tájékoztathatunk másokat is, akiknek tudnia kell róla. Például: a bíróság alkalmazottai, kísérő személyzet vagy kulcsfontosságú munkaerő.

Továbbá, az Ön helyszínén/börtönében tartózkodó helyi tesztelési csoport/vezető kap egy példányt a PCR és a LAMP tesztek eredményéről, amit a DHSC biztonságos e-mailben küld el részükre (a példányon szerepel az Ön neve, születési ideje, NHS száma - ha megadta, és a teszt eredménye).

A tesztek regisztrálásakor a személyes adatait továbbítjuk a Egészségügyi és Szociális Osztály (DHSC) részére. A koronavírus tesztelésre vonatkozó teljes adatvédelmi nyilatkozatukat itt találja**és ezen adatvédelmi nyilatkozattal együtt kap egy nyomtatott példányt belőle**: https://www.gov.uk/government/publications/coronavirus-covid-19-testing-privacy-information/testing-for-coronavirus-privacy-information

Bizonyos esetekben az eredményeket megosztjuk más felekkel is és kiegészítő adatvédelmi nyilatkozatot biztosítunk szükség esetén.

Az Igazságügyi Minisztérium börtönökre és pártfogói felügyeletre vonatkozó elemzői szolgálata (PPAS) az Egészségügyi és Szociális Osztálytól kapja meg az adatokat. Tudnunk kell, hogy ki végezte el a tesztet, így feldolgozzuk az azonosítható adatait, melyeket a teszt regisztrálásakor adott meg. Ennek célja az, hogy tudjuk, hogy ki végezte el a tesztet és a tesztek eredményét pontos és naprakész adatokkal, mely a stratégiai és operatív döntések meghozatalában támogatja a vezetőséget.

Az adatok segítségével hatékonyan kezelhetjük és ellenőrizhetjük a Covid-19 vírus terjedését a börtönökben, a pártfogó felügyelet épületeiben és az engedélyezett helyszíneken. Ez segít minket abban, hogy jobban megérthessük a Covid-19 előfordulását az egyes helyzetekben; hogy azonnali és hatékony intézkedéseket tegyünk szükség esetén, valamint, hogy megfelelő és célzott támogatást nyújtsunk a személyzetnek, fogvatartottaknak és a szolgáltatás felhasználóinak.

**Az adatgyűjtés, valamint az adatok felhasználásának "törvényes alapja" és oka**

Őfelsége Börtön- és Pártfogó Felügyelői Szolgálata a következő jogszabály alapján kezelheti az Ön személyes adatait: Általános Adatvédelmi Rendelet (GDPR) 6. cikk (1) bekezdés (e) pont - az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges

A személyes adatok kezeléséhez további jogalapot biztosít a következő: Általános Adatvédelmi Rendelet (GDPR) 9. cikk (2) bekezdés (i) pont - az adatkezelés a népegészségügy területét érintő közérdekből szükséges

**Az Ön jogai, mint az adatok tulajdonosa**

**Általános Adatvédelmi Rendelet (GDPR)**

A törvény értelmében számos joggal rendelkezik az adatok tulajdonosaként és ez a tesztelési program nem veszi el, illetve nem is korlátozza ezen jogait.

Ezek a jogok a következők:

* • jogában áll másolatot kérni az adatairól – joga van ahhoz, hogy bármely felhasznált adatáról másolatot kérjen
* • jogában áll az adatait módosítani – joga van ahhoz, hogy az Önnel kapcsolatban tárolt adatok módosítását kérje, amennyiben úgy gondolja, hogy azok tévesek
* • jogában áll az adatok felhasználását korlátozni – kérheti az Önnel kapcsolatban tárolt adatok felhasználásának korlátozását, például: ha úgy gondolja, hogy az adat téves

Ha szeretné a fentiekben ismertetett jogok valamelyikét gyakorolni vagy kérdése merül fel vagy szeretne panaszt tenni a személyes adatainak felhasználásáról a tesztelési programban, akkor először lépjen kapcsolatba Őfelsége Börtön- és Pártfogó Felügyelői Szolgálatával a probléma megoldása érdekében. Az illetékes csoportot megkeresheti levélben vagy e-mailt írhat a HMPPS-rendszer helyreállítással foglalkozó csoportjának (HMPPS Regime Recovery Testing Team) vagy az Igazságügyi Minisztérium Adatvédelmi Biztosát is megkeresheti, ahogyan azt lentebb részletezzük. Előfordulhat, hogy Őfelsége Börtön- és Pártfogó Felügyelői Szolgálatának együtt kell működnie társszervezetekkel a probléma megoldásához.

Ha ezután sem elégedett, akkor az Információügyi Biztos irodájánál tehet panaszt. Az elérhetőségeit lentebb találja.

**Az adatok megosztása más szervezetekkel**

Kötelesek vagyunk azon adatait kezelni, melyeket a Covid tesztelésbe való beleegyezéskor ad meg, mivel a tesztcsomagokat az Egészségügyi és Szociális Osztályon keresztül kell regisztrálnunk. Ezeket az adatokat a tesztelésre vonatkozó felületen adjuk meg a teszt regisztrálása és az eredmények kimutatása érdekében. Jelen nyilatkozattal együtt kap egy példányt a felület adatvédelmi nyilatkozatáról.

A tesztelést különböző szervezetekkel együtt biztosítjuk, akikkel közösen együttműködünk. Ez azt jelenti, hogy a folyamat különböző szakaszain különböző szervezetek kezelik a személyes adatait. A személyes adatok kezelése minden esetben az adatvédelmi jogszabályoknak megfelelően történik. A szervezeteknek eltérő mennyiségű adatra van szüksége Önnel kapcsolatban, de minden szervezet csak annyit használ fel az adatokból, amennyire feltétlen szükség van a program rájuk eső részének megvalósításához.

Ez többek között a következő szervezeteket jelenti:

* • A Nemzeti Egészségügyi Szolgálat (beleértve az NHS alapítvány által működtetett Southamptoni Egyetemi Kórházat, a southamptoni alapellátással foglalkozó társaságot, és a Southamptoni Klinikai Bizottságot a LAMP tesztelésre)
* • A Nemzeti Egészségügyi Szolgálat teszteléssel és nyomkövetéssel foglalkozó csoportja és a helyi egészségvédelmi csoport
* • Az Egészségügyi és Szociális Osztály

Ha más feleket is bevonunk, akkor biztosítunk egy példányt az adatvédelmi nyilatkozatukról Önnek, hogy tájékoztassuk az adatok megosztásának módjáról.

Az eredményről tájékoztathatjuk azokat is, akiknek a fentebb ismertetett célok miatt kell tudniuk róla. Például: előfordulhat, hogy az eredményéről értesítenünk kell a szervezetünk tagjait, mint az engedélyezett helyszínek alkalmazottait vagy a partnereinket: Őfelsége Börtön- és Pártfogó Felügyelői Szolgálatának egészségügyi szolgáltatói, Őfelsége Bírósági és Törvényszéki Szolgálatainak bírósági alkalmazottai és a fogvatartottakat kísérő tisztek, valamint a reintegrációt segítők.

Soha nem adjuk át a személyes adatait egy civilnek vagy olyan személynek, aki nem a partnereink alkalmazásában áll, például: nem adjuk át a személyes adatait egy információszabadság keretében benyújtott kérelem válaszaként.

Kivételt képez ez alól, ha Ön a látogatás előtt elvégez egy tesztet és az eredménye pozitív, melynek következtében a látogatás nem történhet meg - ilyen esetekben a látogatóját értesítjük az elmaradás okáról.

**Az Ön adatainak tárolása**

Az a helyszín, ahol regisztrálta az adatait (vagyis börtön, pártfogó felügyetelet épülete vagy engedélyezett helyszín), kezeli és tárolja az adatait biztonságos módon. A személyes adatait kizárólag a fenti célokra használják fel, azokat biztonságosan tárolják korlátozott hozzáféréssel, csak a szükséges ideig őrzik meg és a Börtön- és Pártfogó Felügyelői Szolgálat nyilvántartásokra, megőrzésre és letétbe helyezésre vonatkozó ütemterve szerint semmisítik meg.

A személyes adatait a Covid 19 járvány végét követő 8 évig tárolják.

A beleegyező nyilatkozatokat a Covid 19 járvány végét követő 8 évig tárolják.

|  |  |  |
| --- | --- | --- |
| **Elérhetőségek További információkért a Covid tesztelési programról és az Ön által megadott adatok felhasználásának módjáról:** Igazságügyi Minisztérium Adatvédelmi Biztos 3. emelet, Postapont: 3.20 10 South Colonnades London E14 4PU E-mail cím: HMPPSRegimeRecoveryTestingTeam@justice.gov.uk  | **Az Őfelsége Börtön- és Pártfogó Felügyelői Szolgálata által tárolt további adatokról:** Igazságügyi Minisztérium Adatvédelmi Biztos 3. emelet, Postapont: 3.20 10 South Colonnades London E14 4PU E-mail cím: data.privacy@justice.gov.uk  | **Független tanácsadásért az adatvédelemről, például: ha aggasztja, hogy az adatait hogyan kezelik:** Információügyi Biztos Irodája Wycliffe House Water Lane Wilmslow Cheshire SK9 5AF Telefonszám: 0303 123 1113 www.ico.org.uk  |